CELEX: 62014TN0064
Language: da
Date: 2014-01-29 00:00:00
Title: Sag T-64/14: Sag anlagt den 29. januar 2014 — Good Luck Shipping mod Rådet

29.3.2014   
            
            
               DA
            
            
               Den Europæiske Unions Tidende
            
            
               C 93/28
            
         Sag anlagt den 29. januar 2014 — Good Luck Shipping mod Rådet
   (Sag T-64/14)
   2014/C 93/49
   Processprog: engelsk
   
      Parter
   
   
      Sagsøger: Good Luck Shipping LLC (Dubai, De Forenede Arabiske Emirater) (ved F. Randolph, QC (Queen’s Counsel), barrister M. Lester og solicitor M. Taher)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse 2013/661/FUSP af 15. november 2013 om ændring af afgørelse 2010/413/FUSP om restriktive foranstaltninger over for Iran (EUT L 306, s. 18) og Rådets gennemførelsesforordning (EU) nr. 1154/2013 af 15. november 2013 om gennemførelse af forordning (EU) nr. 267/2012 om restriktive foranstaltninger over for Iran (EUT L 306, s. 3) annulleres.
            
         
               —
            
            
               Rådets afgørelse 2013/497/FUSP af 10. oktober 2013 (1) og Rådets forordning (EU) nr. 971/2013 af 10. oktober 2013 (2) (herefter »oktoberforanstaltningerne«) erklæres uanvendelige i henhold til artikel 277 TEUF.
            
         
               —
            
            
               Rådet for Den Europæiske Union betaler sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat syv anbringender.
   
               1)
            
            
               Første anbringende om, at oktoberforanstaltningerne skal erklæres uanvendelige, for så vidt som de finder anvendelse på sagsøgeren, og at de savner hjemmel.
            
         
               2)
            
            
               Andet anbringende om, at Rådet har tilsidesat sagsøgerens berettigede forventninger og principperne om retskraft, retssikkerhed, ne bis in idem, res judicata og forbud mod forskelsbehandling.
            
         
               3)
            
            
               Tredje anbringende om, at Rådet har tilsidesat sin begrundelsesforpligtelse.
            
         
               4)
            
            
               Fjerde anbringende om, at Rådet har tilsidesat sagsøgerens ret til forsvar.
            
         
               5)
            
            
               Femte anbringende om, at Rådet har anlagt et åbenbart urigtigt skøn ved at anse et eller flere af kriterierne for opførelse på listerne for at være opfyldt for så vidt angår sagsøgeren og ikke har fremlagt noget bevis, der begrunder, at sagsøgeren er blevet udpeget.
            
         
               6)
            
            
               Sjette anbringende om, at de anfægtede foranstaltninger tilsidesætter sagsøgerens grundlæggende rettigheder, herunder dennes ret til respekt for sit omdømme og sin ejendom.
            
         
               7)
            
            
               Syvende anbringende om, at Rådet har gjort sig skyldigt i magtfordrejning ved at vedtage de anfægtede foranstaltninger. Det er ikke en retmæssig anvendelse af Rådets beføjelser at rette foranstaltninger mod sagsøgeren under omgåelse af en dom fra Retten.
            
         
      (1)  Rådets afgørelse 2013/497/FUSP af 10.10.2013 om ændring af afgørelse 2010/413/FUSP om restriktive foranstaltninger over for Iran (EUT L 272, s. 46).
   
      (2)  Rådets forordning (EU) nr. 971/2013 af 10.10.2013 om ændring af forordning (EU) nr. 267/2012 om restriktive foranstaltninger over for Iran (EUT L 272, s. 1).